Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 1994. évi XLII. törvény (a továbbiakban: Eximtv.) 20. §
Paragraph Index: 489

3.XCA MÉRLEGEN KÍVÜLI TÉTELEK Függõ és jövõbeni kötelezettségek súlyozása – származtatott ügyletek nélkül A jelentés célja A táblázat célja a hitelintézet mérlegen kívüli tételeinek, ügyeleteinek kockázati felmérése. A jelentés kitöltése A jelentés elsõ részében a Függõ és jövõbeni kötelezettségek súlyozása kerül – a származtatott ügyletek nélkül – bemutatásra. A táblázat elsõ része a mérlegen kívüli tételekhez kapcsolódó, a fizetõképességi mutató kiszámításához szükséges adatok ellenõrzéséhez szolgál. Az adatokat a számviteli nyilvántartások szerint a fizetõképességi mutató számításáról szóló PM rendeletben foglalt súlyoknak megfelelõ csoport bontásban kell szerepeltetni. A táblázat sorai a mérlegen kívüli tételeket a hitel-egyenértékesítéshez használt, valószínûségeket tükrözõ ügyletkockázat csoportosításban kell összegezni. A 3.CA Függõ és jövõbeni kötelezettségek súlyozása táblázatban nincs minden tétel felsorolva, és egyes sorokba kiemelve, illetve csoportosítva kell az ügyleteket kimutatni. A táblázat rendszere a FKM számítására vonatkozó rendelet szerint épül fel és a sorok kitöltése is az ott meghatározott tartalomnak megfelelõen történik. Az a), b), c), d1), d2) oszlopokban a mérlegen kívüli kötelezettségeknek a megképzett céltartalékkal csökkentett nyilvántartási (nettó) értékét kell a hitelegyenértékesítés második lépcsõfokának megfelelõ eszközkockázati súlyt jelzõ oszlopba beírni súlyozás nélkül. A „0” százalékos súlynál meg kell különböztetni az ügyfél (nem valódi penziós ügyletnél az értékpapír kibocsátója) és a biztosíték (garantõr, óvadéki értékpapír kibocsátója) miatti nulla százalékos súlyozást, ezért a megfelelõ oszlopba kell írni az ügyleteket. Az f), g), h) oszlopokban a mérlegen kívüli kötelezettségeknek a súlyozott értékét kell kimutatni azoknál az ügyleteknél, amelyeknél a hitel egyenértékesítés a szûkebb értelemben vett ügyfél kockázata alapján történik. Mindazon ügyleteket, ahol az eszköz súlyozását kell figyelembe venni az ügyletben partnerként szereplõ ügyfél kockázati súlyozása helyett (pl. nem valódi penziós ügyletek), az ügyletet a kibocsátó szerinti kockázati súlyozásnak megfelelõ, ügyfél oszlopban kell közölni. A j), k), l) oszlopokban azok az ügyletek szerepelnek, amelyeknél nem az ügyfél, hanem a biztosíték kockázati súlya alapján történik a hitel-egyenértékesítés. A közepes kockázatú ügyletek esetében a céltartalékkal csökkentett nyilvántartási értéket elõször a közepes ügyletkockázat miatt be kell szorozni 50%-kal, majd a megfelelõ ügyfélhez vagy biztosítékhoz tartozó kockázati súllyal. Ezt a végsõ összeget kell a megfelelõ kockában (cellában) szerepeltetni. Az ügyletekre vonatkozó kockázati csoportok mindegyikében található egy olyan sor, amelyikbe a külön nem nevesített ügyletek besorolhatók. Olyan intézmények, amelyek ezekben a sorokban jelentõs összegû állományokat tüntetnek fel, a negyedéves szöveges jelentésben röviden be kell mutatniuk az ügyletet. A súlyozott érték összesen oszlopba a hitelegyenértékesre átszámított ügyleteknek az eszközkockázati súllyal kiszámított értékei kerülnek. A hatályos szabályozás szerint az éven belüli lejáratú le nem hívott ígérvények és hitelkeretek, valamint az azonnali hatállyal, bármikor feltétel nélkül felmondható éven belüli és éven túli keretek nulla ügyletkockázati súlyt kapnak. A 142 Le nem hívott éven belüli, vagy bármikor feltétel nélkül azonnal felmondható hitelkeret, ígérvény sorban csak a – jogszabály szerint – kockázatmentesnek számító le nem hívott és éven belüli eredeti lejáratú hitelkeretek és ígérvények, vagy bármikor, feltétel nélkül, azonnal hatállyal felmondható hitelkeretek, illetve ígérvények szerepelhetnek. Az eredeti lejárat szerint évet meghaladónak minõsülõ, le nem hívott hitelkeret és ígérvény súlyozása 50% és a 125 Le nem hívott éven túli hitelkeretek, ígérvények sorban kell szerepeltetni. Az elõzõektõl eltérõ hitelkereteket, illetve ígérvényeket 100% kockázatúak között, a 118 Teljes kockázatú hitelkeretek sorban kell kimutatni. Itt kell feltüntetni azokat a hitelkereteket is, amelyekbõl beszámolás idõpontjáig a lejárat elõtt már folyósítás történt. A 3. Függõ és jövõbeni kötelezettségek súlyozott értéke összesen sorban kell a kiszámított súlyozott értékeket összeadni. A 4. sorban a Függõ és jövõbeni kötelezettségek öszszege szerepel nettó értéken.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes